গারাংগিয়া ইসলামিয়া  কামিল মাদ্রাসা বাংলাদেশের চট্টগ্রাম জেলার সাতকানিয়া উপজেলার একটি উল্লেখযোগ্য আলিয়া মাদ্রাসা। মাদ্রাসাটি ১৯২০ সালে দরবারে আলিয়া গারাংগিয়ার কর্ণধার বড় হুজুর নামে পরিচিত শাহ মাওলানা আব্দুল মজিদের অক্লান্ত পরিশ্রম ও ত্যাগের মাধ্যমে প্রতিষ্ঠা করেন।  মাদ্রাসাটির কামিল স্তর ইসলামি আরবি বিশ্ববিদ্যালয়ের অধিভুক্ত রয়েছে এবং দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে রয়েছে। মাদ্রাসাটির ফাজিল স্তর সর্বপ্রথম ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্তি লাভ করে এরপরে ২০১৬ সালে মাদ্রাসাটি পুনরায় ইসলামি আরবি বিশ্ববিদ্যালয়ের অধিভুক্তিতে স্থানান্তর করা হয়। এই মাদ্রাসার ইআইআইএন নাম্বার হলো ১০৫০৩৫ এবং এমপিও নাম্বার হলো ২২০১৯২৪০১। মাদ্রাসাটিতে ইসলামি শিক্ষার সমন্বয়ে পাঠদান করা হয়। মাদ্রাসার বর্তমান অধ্যক্ষের নাম মাওলানা নুরুল আজিম।  ঐতিহ্যবাহী গারাংগিয়া সভা  গারাংগিয়ার ঐতিহাসিক তিনদিন ব্যাপি বার্ষিক সভা একটি দীর্ঘদিনের ঐতিহ্য। প্রতিবছর এই পবিত্র মাহফিলে দেশ-বিদেশের বিভিন্ন প্রান্ত থেকে অসংখ্য ধর্মপ্রাণ মানুষ ছুটে আসেন দেশ বরেণ্য ওলামাদের ওয়াজ শুনে ইমানি চেতনাকে উজ্জীবিত করার জন্য। সর্বজন শ্রদ্বেয় অলিকুল শিরোমনি, কুতবে আলম হযরত শাহ আব্দুল মজিদ (বড় হুজুর কেবলা রাহমাতুল্লাহি আলাই) ১৯২০ সালে গারাংগিয়া মাদরাসার গোড়া পত্তন করেন। পরবর্তীতে হযরত ছোট হুজুর কেবলার যতার্থ প্রিষ্ঠপোষকতার কারনে এটি গারাংগিয়া ইসলামিয়া কামিল এম.এ মাদরাসা হিসেবে পরিচিতি লাভ করে।  মূলত হযরত বড় হুজুর ও ছোটহুজুর কেবলার ঈসালে সাওয়াব ও মাদরাসার মাহফিলকে ঘিরেই অনুষ্ঠিত হয় এই ঐতিহ্যবাহী বার্ষিক সভা। আশে-পাশে ও দূর-দূরান্ত থেকে ভক্তরা গরু, ছাগল, মহিষ ও অন্যান্য খাদ্য সামগ্রী এবং নগদ অর্থ দিয়ে মাহফিলকে সহযোগগিতা করেন। আগত অতিথিদের আপ্যায়নের জন্য মাদরাসার দক্ষিনের মাঠজুড়ে টানা তিনদিন বড় বড় ডেকে প্রায় শতাধিক রাধুনীদের মাধ্যমে তবরুকের ব্যবস্থা করা হয়। হাজার হাজার ভক্ত আশেকানরাও শেফা ও আত্মতুষ্টির নিয়তে তবারুকের জন্য খুব আনন্দ চিত্তে দীর্ঘ লাইনে অপেক্ষা করেন সুশৃঙ্খলভাবে। সভাকে কেন্দ্র করে এক বিশাল গ্রাম্য মেলা বসে। মজিদিয়া মার্কেটের একটু আগে থেকে শুরু করে মাদ্রাসার পশ্চিম পাশের বিশাল বিলে নানা ধরণের দোকান পাঠ ও খেলার আসর বসে। ঐতিহ্যবাহী এই সভা এলেই গারাংগিয়ার প্রতিটি বাড়িতে থাকে অতিথি আপ্যায়নের অন্যরকম আমেজ। বাড়ির মেয়েরা প্রিয় মানুষ এবং শিশুদের নিয়ে নায়রি আসে বাবার বাড়িতে। শিশুদের জন্য এই মেলাটায় সভা’র প্রধান আকর্ষন। শিশুরা নাগর দোলা, ট্রেন ও ঘোড়ায় চড়ে বেশি আনন্দ পায়। তারা নানা রকম পানীয় শরবত ও আইসক্রিম খেতেও পছন্দ করে।বেলুন, বাঁশি ও খেলনার গাড়ি কিনেই বাকি টাকা খরচ করে। এলাকার ঐতিহ্য হিসেবে বাচ্চারা বড়দের কাছ থেকে প্রচুর সভা করছ পায়। শিশুদের বাঁশির পে-পো শব্দে অন্য এক আনন্দময় পরিবেশ বিরাজ করে সভার এই সময়টাতে।  সভার ঐতিহ্য বিশ্লেষণ করে পূর্নাঙ্গ প্রতিবেদন করেছেন গারাংগিয়ার কৃতিসন্তান কবি তানভীর সিকদার, যেটি ‘১০৬ বছর ধরে চলমান ঐতিহ্যবাহী গারাংগিয়া সভা!’ শিরোনামে ইউটিউবে আপলোড করা আছে। শত বছর ধরে চলে আসা তিনদিনব্যাপী ঐতিহ্যবাহী এই সভার একেবারে শেষ দিবস শুক্রবার কাঁধে কাঁধ মিলিয়ে এখানে জুমার নামাজ আদায় করেন প্রায় লক্ষাধিক মুসল্লি। তিনদিনের টানা কর্মযজ্ঞ শেষে শনিবার ভোরে হিম হিম কুয়াশা গায়ে মেখেই শুরু হয় আখেরি মোনাজাত। এই সময় একসাথে হাজার হাজার ধর্মপ্রাণ মানুষের অশ্রুসিক্ত নয়নে আমীন আমীন ধ্বনিতে প্রকম্পিত হয় পুরো মাঠ, যা কিনা মোনাজাতে অংশ নেওয়া সবার মনে অন্যরকম প্রশান্তি এনে দেয়। বিরাজ করে স্রষ্টার কাছে নিজেদের সপে দেওয়ার এক অনন্য সুশীতল পরিবেশ।  আরও দেখুন দুলা মিঞা সওদাগর, গারাংগিয়ার পীরের মুরীদ   তথ্যসূত্র   বিষয়শ্রেণী:বাংলাদেশের কামিল মাদ্রাসা বিষয়শ্রেণী:সাতকানিয়া উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯২০-এ প্রতিষ্ঠিত শিক্ষাপ্রতিষ্ঠান